Ljubljanski dnevnik (Ljubljanski dnevnik, 1951)
Ljubljanski dnevnik je nastal iz tedenskega vestnika Osvobodilne fronte Gradimo (1948-1951). Bil je nekakšen opoldnevnik, namenjen bralstvu širše Ljubljanske kotline. V zgodnjih petdesetih, ko so se najtežje (politične) bitke že odvile, je Dnevnik pogojno predstavljal naslednika Slovenskega naroda (1873-1945), predvojnega dnevnika slovenskih liberalcev. Bil je tudi bolj 'komercialen' od sodobnikov: objavljal je več različnih vsebin, več in večje fotografije, občasno celo kak strip, izstopal je z dobrim pokrivanjem športa.